CELEX: 32012R0936
Language: el
Date: 2012-10-04 00:00:00
Title: Κανονισμός (ΕΕ) αριθ. 936/2012 της Επιτροπής, της 4ης Οκτωβρίου 2012 , σχετικά με την τροποποίηση των παραρτημάτων του κανονισμού (ΕΚ) αριθ. 1896/2006 του Ευρωπαϊκού Κοινοβουλίου και του Συμβουλίου για τη θέσπιση διαδικασίας ευρωπαϊκής διαταγής πληρωμής

16.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 283/1
            
         ΚΑΝΟΝΙΣΜΌΣ (ΕΕ) αριθ. 936/2012 ΤΗΣ ΕΠΙΤΡΟΠΉΣ
   της 4ης Οκτωβρίου 2012
   σχετικά με την τροποποίηση των παραρτημάτων του κανονισμού (ΕΚ) αριθ. 1896/2006 του Ευρωπαϊκού Κοινοβουλίου και του Συμβουλίου για τη θέσπιση διαδικασίας ευρωπαϊκής διαταγής πληρωμής
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1896/2006 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, για τη θέσπιση διαδικασίας ευρωπαϊκής διαταγής πληρωμής (1) και ιδίως το άρθρο 30,
   Εκτιμώντας τα ακόλουθα:
   
               (1)
            
            
               Από την έναρξη ισχύος του κανονισμού (ΕΚ) αριθ. 1896/2006 κατέστη σαφές ότι είναι απαραίτητο να επέλθουν τροποποιήσεις σε όλα τα παραρτήματα του συγκεκριμένου κανονισμού προκειμένου να επικαιροποιηθούν και να βελτιωθεί η πρακτική εφαρμογή του κανονισμού, καθώς επίσης να διευκολυνθεί η ηλεκτρονική χρήση της διαδικασίας στον Ευρωπαϊκό Δικαστικό Άτλαντα για αστικές υποθέσεις. Τα τυποποιημένα έντυπα που περιλαμβάνονται στα παραρτήματα του κανονισμού πρέπει να τροποποιηθούν για να συμπεριλάβουν τη Βουλγαρία και τη Ρουμανία, να ενημερώσουν τα νομίσματα και να καταστήσουν τη συμπλήρωση των εντύπων ευχερέστερη για τους ενάγοντες, τους εναγομένους και τα δικαστήρια.
            
         
               (2)
            
            
               Η Δανία, σύμφωνα με τα άρθρα 1 και 2 του πρωτοκόλλου για τη θέση της Δανίας, που προσαρτάται στη Συνθήκη της Ευρωπαϊκής Ένωσης και τη Συνθήκη για τη λειτουργία της Ευρωπαϊκής Ένωσης, δε συμμετέχει στη θέσπιση του παρόντος κανονισμού και ως εκ τούτου δεν δεσμεύεται από αυτόν ούτε υπόκειται στην εφαρμογή του.
            
         
               (3)
            
            
               Ο κανονισμός (ΕΚ) αριθ. 1896/2006 πρέπει ως εκ τούτου να τροποποιηθεί ανάλογα.
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα του κανονισμού (ΕΚ) αριθ. 1896/2006 αντικαθίστανται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος σύμφωνα με τις συνθήκες.
      Βρυξέλλες, 4 Οκτωβρίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 399 της 30.12.2006, σ. 1.
   
      ΠΑΡΑΡΤΗΜΑ Ι
      
         
      
         
      
         
      
         
      
         
      
         
      
         
      
         
      
         
   
   
      ΠΑΡΑΡΤΗΜΑ ΙΙ
      
         
      
         
   
   
      ΠΑΡΑΡΤΗΜΑ ΙΙΙ
      
         
      
         
   
   
      ΠΑΡΑΡΤΗΜΑ ΙV
      
         
      
         
   
   
      ΠΑΡΑΡΤΗΜΑ V
      
         
      
         
      
         
   
   
      ΠΑΡΑΡΤΗΜΑ VI
      
         
      
         
   
   
      ΠΑΡΑΡΤΗΜΑ VII